
Į S A K Y M A S
DĖL UAB „ŠIRVINTŲ VANDENYS“ 2017-2020 METŲ KORUPCIJOS PREVENCIJOS PROGRAMOS IR JOS ĮGYVENDINIMO PRIEMONIŲ PLANO
 NAUJOS REDAKCIJOS PATVIRTINIMO

2019 m. sausio 16 d. Nr. 12A 
Širvintos
 
	Vadovaudamasis Lietuvos Respublikos korupcijos prevencijos įstatymu ir Širvintų rajono savivaldybės korupcijos prevencijos 2018-2020 metų programa, pavirtinta Širvintų rajono savivaldybės Tarybos 2017-12-20 sprendimu Nr. 1-283 „Dėl Širvintų rajono savivaldybės korupcijos prevencijos 2018-2020 metų programos pavirtinimo“; Širvintų rajono savivaldybės Tarybos 2018-05-31 sprendimu Nr. 1-123 patvirtintu korupcijos prevencijos 2018-2020 metų programos priedu „Širvintų rajono savivaldybės korupcijos prevencijos 2018-2020 metų programos įgyvendinimo priemonių planas“ (nauja redakcija), 
t v i r t i n u UAB „Širvintų vandenys“ 2017–2020 m. korupcijos prevencijos programos ir jos įgyvendinimo priemonių plano naują redakciją (pridedama);
į s a k a u UAB „Širvintų vandenys“ direktoriaus 2017-06-07 įsakymą Nr. 4 laikyti negaliojančiu. 
	



Direktorius				Vladimiras Gudačius

















PATVIRTINTA
UAB „Širvintų vandenys“
direktoriaus 2019-01-16 įsakymu Nr. 12A
 
UAB ŠIRVINTŲ VANDENYS 2017-2020 M.
KORUPCIJOS PREVENCIJOS PROGRAMA


1. BENDROSIOS NUOSTATOS

1. UAB „Širvintų vandenys“ korupcijos prevencijos programos (toliau – Programa) paskirtis – užtikrinti nuolatinį, veiksmingą ir nuoseklų korupcijos prevencijos ir kontrolės priemonių planavimą ir įgyvendinimą, šalinant prielaidas korupcijai UAB „Širvintų vandenys“ atsirasti ir plisti, kontroliuoti skaidrų lėšų panaudojimą, viešųjų pirkimų organizavimą pagal teisės aktų reikalavimus, ugdyti darbuotojų bei visuomenės nepakantumą korupcijai. 
2. Programa parengta vadovaujantis Lietuvos Respublikos Korupcijos prevencijos įstatymu (Žin., 2002 m., Nr. 57-2297; 2003 m., Nr. 38-1728; 2008 m., Nr. 71-2700, 2011, Nr. 57-2703; 81-3962, 2012, Nr. 122-6109; Nr. 126-6327), Lietuvos Respublikos Seimo nutarimu „Dėl Lietuvos Respublikos nacionalinės kovos su korupcija programos patvirtinimo“ (Žin., 2002 m., Nr. 10-355; Nr. 60-2346, 2003, Nr. 70-3175, 2004, Nr. 25-764, 2006, Nr. 8-283, 2007, Nr. 125-5095, 2009, Nr. 60-2346, 2011, Nr. 77-3727, 2013, Nr. 125-6372), Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis 2011 m. gegužės 13 d. STT direktoriaus įsakymu Nr. 2-170; 
3. Širvintų rajono savivaldybės korupcijos prevencijos 2018-2020 metų programa, pavirtinta Širvintų rajono savivaldybės Tarybos 2017-12-20 sprendimu Nr. 1-283 „Dėl Širvintų rajono savivaldybės korupcijos prevencijos 2018-2020 metų programos pavirtinimo“; 
4. Širvintų rajono savivaldybės Tarybos 2018-05-31 sprendimu Nr. 1-123 patvirtintu korupcijos prevencijos 2018-2020 metų programos priedu „Širvintų rajono savivaldybės korupcijos prevencijos 2018-2020 metų programos įgyvendinimo priemonių planas“ (nauja redakcija).
5. Programoje vartojamos sąvokos:
5.1. Korupcija – bet koks valstybės tarnautojo ar jam prilyginto asmens elgesys, neatitinkantis jam suteiktų įgaliojimų ar teisės aktuose nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.
5.2. Korupcijos prevencija – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
5.3. Korupcinio pobūdžio teisės pažeidimai – korupcinio pobūdžio nusikalstamos veikos ir kiti tokio pobūdžio teisės pažeidimai, tačiau mažiau pavojingi teisės pažeidimai, už kuriuos numatyta administracinė, drausminė ar kitokia teisinė atsakomybė.
5.4. Korupcinio pobūdžio nusikalstamos veikos – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.
6. Programa įgyvendinama pagal Programos įgyvendinimo planą. Korupcijos prevencijos programos įgyvendinimą koordinuoja ir kontroliuoja UAB „Širvintų vandenys“ direktoriaus įsakymu paskirtas asmuo, atsakingas už korupcijos prevenciją.
2.   APLINKOS ANALIZĖ
6. Išskirtinos šios UAB „Širvintų vandenys“ probleminės korupcijos požiūriu sritys:
6.1. viešųjų pirkimų organizavimas. Labai svarbu išanalizuoti supaprastintų viešųjų pirkimų atlikimo taisykles, aiškiai reglamentuoti viešųjų pirkimų organizavimą UAB „Širvintų vandenys“, siekti kuo didesnio viešumo skelbiant kuo daugiau informacijos interneto svetainėje, siekti kuo daugiau pirkimų atlikti Centrinės viešųjų pirkimų informacinės sistemos priemonėmis;
6.2. darbuotojų švietimas antikorupcijos temomis. Korupcijos apraiškas lemia žmogiškasis faktorius, todėl labai svarbu supažindinti darbuotojus su korupcijos apraiškomis, korupcijos prevencija, skatinti imtis iniciatyvų kovojant su korupcija;
6.3. veiklos sričių, kuriose egzistuoja didelė korupcijos pasireiškimo tikimybė, nustatymas ir vertinimas. Labai svarbu išanalizuoti ir nustatyti UAB „Širvintų vandenys“ veiklos sritis, kuriose egzistuoja didelė korupcijos pasireiškimo tikimybė, kad būtų identifikuotos probleminės veiklos sritys ir laiku būtų imtasi priemonių sumažinti didelę korupcijos pasireiškimo tikimybę.
6.4. UAB „Širvintų vandenys“ darbuotojų švietimas antikorupciniais klausimais.

3. PROGRAMOS TIKSLAI, UŽDAVINIAI IR VERTINIMO KRITERIJAI
 
7. Programos tikslas – šalinti prielaidas korupcijai atsirasti ir plisti, paskatinti visuomenę aktyviai reikšti nepakantumą korupcijai, teikti paramą numatytoms korupcijos prevencijos priemonėms įgyvendinti, vykdyti glaudų UAB „Širvintų vandenys“ bendradarbiavimą su vyriausybinėmis ir nevyriausybinėmis organizacijomis, kitais asmenimis, ginant prigimtines ir kitas bendras žmogaus teises ir laisves.
8. Programos strateginės kryptys yra:
8.1. korupcijos prevencija;
8.2. antikorupcinis švietimas.
9. Programa grindžiama korupcijos prevencija, visuomenės ir UAB „Širvintų vandenys“ darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.
10. Korupcijos prevencija įgyvendinama vadovaujantis šiais principais:
10.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų bei kitų teisės aktų reikalavimų ir užtikrinant pagrindinių asmens teisių ir laisvių apsaugą;
10.2. visuotinio privalomumo – korupcijos prevencijos subjektais gali būti visi asmenys;
10.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.
11. Programos paskirtis – užtikrinti UAB „Širvintų vandenys“ veiklos skaidrumą, atvirumą, teisinių ir antikorupcinių principų laikymąsi, ilgalaikėmis priemonėmis ir procedūromis užkirsti kelią korupcijos atsiradimui ir plėtrai.
12. Programos uždaviniai:
12.1. užtikrinti viešųjų pirkimų organizavimo skaidrumą ir viešumą;
12.2. tobulinti darbuotojų žinias korupcijos prevencijos, viešųjų ir privačių interesų derinimo srityse;
12.3. šalinti prielaidas, sudarančias sąlygas UAB „Širvintų vandenys“ darbuotojams pasinaudoti tarnybine padėtimi;
12.4. skatinti UAB „Širvintų vandenys“ struktūrinių padalinių veiklos sąveiką, įgyvendinant korupcijos prevencijos priemones;
12.5. gerinti informacijos sklaidą administracinių paslaugų teikimo ir viešųjų paslaugų administravimo teikimo srityje;
12.6. stiprinti viešųjų pirkimų priežiūrą, rengti ir įgyvendinti papildomas prevencines priemones, kurios leistų nustatyti korupcijos atvejus įvairiuose viešųjų pirkimų etapuose;
12.7. užfiksuoti pranešimus apie korupcinio pobūdžio nusikalstamas veikas ir viešai skelbti informaciją apie tokių gautų pranešimų skaičių ir jų pateikimą teisėsaugos institucijoms;
12.8. vykdyti korupcijos prevenciją ir kontrolę UAB „Širvintų vandenys“, atsižvelgiant į pasikeitusias aplinkybes ir poreikį;
12.9. korupcijos prevencijos priemones įgyvendinti vadovaujantis Lietuvos Respublikos teisės aktais, kuriuose reglamentuojama korupcijos prevencija.
13. Kiekvienam programos uždaviniui įgyvendinti programos priemonių plane nustatomos priemonės.
14. Programa siekiama šių rezultatų:
14.1. sumažinti korupcijos pasireiškimo tikimybę;
14.2. padidinti nepakantumą korupcijai;
14.3. padidinti vartotojų ir abonentų pasitikėjimą UAB „Širvintų vandenys“ kaip viešuoju geriamojo vandens tiekėju ir nuotekų tvarkytoju.

4. PROGRAMOS ADMINISTRAVIMAS

15. Už korupcijos prevencijos kontrolę ir vykdymą, taip pat šios Programos nuostatų vykdymą pagal kompetenciją atsakingas UAB „Širvintų vandenys“ direktorius bei asmuo, direktoriaus įsakymu paskirtas atsakingu už korupcijos prevenciją UAB „Širvintų vandenys“.
16. Programos nuostatų įgyvendinimą užtikrina ir kontroliuoja asmuo, direktoriaus įsakymu paskirtas atsakingu už korupcijos prevenciją UAB „Širvintų vandenys“.
17. Už Programos ir programos priemonių plano vykdymą UAB „Širvintų vandenys“ atsiskaito suinteresuotoms institucijoms.
18. Programai įgyvendinti sudaromas programos įgyvendinimo priemonių planas, kuris yra neatskiriama Programos dalis. Plane nustatomos Programos įgyvendinimo priemonės, jų vykdymo terminai ir vykdytojai.
19. Kiekvienais metais Programa ir jos įgyvendinimo priemonių planas peržiūrimi ir prireikus tikslinami ir atnaujinami. Programa ir jos įgyvendinimo priemonių planas gali būti tikslinami ir atsižvelgiant į kompetentingų institucijų rekomendacijas.
5. KORUPCIJOS ATVEJŲ TYRIMAS
20. Apie korupcinio pobūdžio nusikalstamas veikas darbuotojai praneša UAB „Širvintų vandenys“ asmeniui, atsakingam už korupcijos prevenciją ir kontrolę.
21. Gautus skundus, prašymus, pareiškimus dėl korupcijos UAB „Širvintų vandenys“ analizuoja, tiria, vertina, rengia siūlymus direktorius arba asmuo, atsakingas už korupcijos prevenciją ir kontrolę. 
6. PROGRAMOS FINANSAVIMAS
22. Programa vykdoma iš UAB „Širvintų vandenys“ biudžeto lėšų.


7. BAIGIAMOSIOS NUOSTATOS

23. Programos nuostatų ir jos priemonių plane numatytų priemonių vykdymas privalomas nurodytiems vykdytojams.
24. Korupcinė situacija vertinama ir korupcijos prevencijos programos nuostatos bei jos vykdymo priemonių planas peržiūrimas kas dveji metai.
 
















UAB ŠIRVINTŲ VANDENYS KORUPCIJOS PREVENCIJOS 2017–2020 METŲ PROGRAMOS ĮGYVENDINIMO PRIEMONIŲ PLANAS
	Eil. Nr.  
	Įgyvendinimo priemonės
	Įgyvendinimo laikas
	Atsakingi asmenys

	1. 
	Paskirti asmenį, atsakingą už Korupcijos prevenciją ir kontrolę UAB „Širvintų vandenys“
	2017 m. birželio mėn.
	Direktorius

	2.
	Supažindinti UAB „Širvintų vandenys“ darbuotojus su Korupcijos prevencijos programa
	2017 m. birželio mėn.
	Direktorius

	3.
	UAB „Širvintų vandenys“ interneto puslapyje skelbti Korupcijos prevencijos programą ir jos priemonių planą
	2017 m. liepos mėn.
	Asmuo atsakingas už korupcijos prevenciją ir kontrolę

	4.
	Nagrinėti gautus skundus, pranešimus, siūlymus apie korupcinio pobūdžio pažeidimus
	Gavus skundą, pranešimą arba siūlymą
	Asmuo atsakingas už korupcijos prevenciją ir kontrolę

	5.
	Užtikrinti skaidrų ir racionalų viešųjų pirkimų organizavimą ir atlikimą
	Nuolat
	Viešųjų pirkimų organizatorius, viešųjų pirkimų komisija, direktorius

	6. 
	Parengti ir patvirtinti UAB „Širvintų vandenys“ atsparumo korupcijai politiką
	Iki 2019 m. vasario 1 d.
	Asmuo atsakingas už korupcijos prevenciją ir kontrolę

	7.
	Kontroliuoti UAB „Širvintų vandenys“ pajamų panaudojimą
	Nuolat
	Direktorius, vyriausiasis buhalteris

	8.
	Organizuoti UAB „Širvintų vandenys“ darbuotojams mokymus korupcijos prevencijos klausimais
	1-2 kartus per metus
	Direktorius, juristas

	9.
	Skatinti UAB „Širvintų vandenys“ darbuotojus dalyvauti rajono savivaldybėje ar kitų institucijų vykdomuose mokymuose,
seminaruose, paskaitose antikorupcinėmis temomis
	1-2 kartus per metus
	Direktorius

	10.
	Koordinuoti ir kontroliuoti UAB „Širvintų vandenys“ korupcijos prevencijos programos įgyvendinimo priemonių plano vykdymą
	Nuolat
	Direktorius

	11.
	UAB „Širvintų vandenys“ interneto svetainėje įdėti informaciją, kur kreiptis susidūrus su korupcija

	2017 m. liepos mėn.
	Asmuo, atsakingas už korupcijos prevenciją ir kontrolę, asmuo, atsakingas už internetinė svetainės administravimą

	12. 
	Supažindinti UAB „Širvintų vandenys“ darbuotojus su dovanų ėmimo ir teikimo pagrindinėmis taisyklėmis
	2017 m. liepos mėn.
	Direktorius

	13. 
	Patvirtinti UAB „Širvintų vandenys“ darbuotojų etikos kodeksą
	Iki 2019 m. vasario 1 d.
	Asmuo atsakingas už korupcijos prevenciją ir kontrolę, Direktorius

	14. 
	Paskirti asmenį (padalinį), atsakingą už vidaus pranešimų kanalą pagal Pranešėjų apsaugos įstatymą
	Ne vėliau kaip iki 2020 m. birželio mėn.
	Direktorius

	15. 
	Įdiegti vidaus pranešimų kanalą
	Ne vėliau kaip iki 2020 m. birželio mėn.
	Direktorius
Asmuo, tvarkantis IT

	16. 
	Vertinti korupcijos pasireiškimo tikimybę pasirinktoje veiklos srityje
	Kiekvienais metais
	Asmuo atsakingas už korupcijos prevenciją ir kontrolę, Direktorius 

	17. 
	Esant poreikiui, atsižvelgiant į korupcijos prevenciją reglamentuojančių teisės aktų pakeitimus, kompetentingų institucijų rekomendacijas, tvirtinti, peržiūrėti ir / ar atnaujinti korupcijos prevencijos programas, programos įgyvendinimo planus
	Visą Programos įgyvendinimo laikotarpį, bet ne vėliau  kaip likus 6 mėnesiams iki Programos įgyvendinimo pabaigos
	Asmuo atsakingas už korupcijos prevenciją ir kontrolę, Direktorius

	18.
	Skatinti gyventojus naudotis elektroniniu būdu teikiamomis viešosiomis ir administracinėmis paslaugomis.
	Nuolat
	Direktorius

	19.
	Užtikrinti anoniminių pranešimų linijos (elektroninio pašto) veikimą.
	Nuolat
	Direktorius



